Suomen kaudella on kasvihuonekaasupäästöjä syntynyt arviolta yhteensä 717 hiilidioksiditonnia, mikä vastaa noin 2000 yksittäisen ihmisen edestakaista lentoa Helsingistä Brysseliin. Keskimääräisellä puheenjohtajakaudella päästöjä syntyy noin 2405 hiilidioksiditonnia, mikä puolestaan vastaa lähes 7000 yksittäisen ihmisen edestakaista lentoa Helsingistä Brysseliin. Suomen kaudella päästöjä on syntynyt 70 prosenttia vähemmän kuin keskimäärin. Päästöjen vertaamisessa lentoihin on käytetty Kansainvälisen siviili-ilmailujärjestön ICAOn päästölaskuria.